A. T. Mahmud

Masagus (Mgs) Abdullah Totong Mahmud otâbâ kerrep èkennal kalabân asma A.T. Mahmud (3 Oktiber 1939 - 6 Julè 2010) èngghi panèka soroang sè nyèptaaghi laghu asal Palèmbang, Somattra Lao', Inḍonèsia. Salèrana èkennal sareng bânnya' maghârsarè lèbât laghu na'-kana' sè èsèptaaghè.Kanya Anindita Mutiarasari. "Profil AT Mahmud: Sosok Pencipta Lagu Anak-anak". Detik. 2022-08-25. Aksès 2026-01-12.

 Latar belakang 

 Kalowarga sareng asmana 
Mahmud èngghi paneka ana' sè nomer lèma' ḍâri sapolo satarètanan. Èbhuna asmana Masayu Aisyah, ramana asmana Masagus Mahmud.Natasa Kumalasah Putri. "Mengenal AT Mahmud, Pencipta Lagu Anak Legendaris yang Jadi Google Doodle Hari Ini". Liputan 6. 2024-10-03. Aksès 2026-01-12. Salèrana èparèngè asma Abdullah tor biyasa èolok "Dola" kalabân orèng towana. Asma sè èparèngè ḍâri orèng seppona ècatet è ijazah sè èkaollè ḍâri sakolaan Sjoeritsoe Mizoeho Gakoe-en (sakola'an Jeppang) taon 1945. È ijazah ka'rowa nama lanjhângnga ètolès: "Masagus Abdu'illah Mahmoed".

È compo', kampong sareng kanca sakolana, salèrana lebbi èkennal kalabân olokan Totong. È sorat ijazah Sakola Menengnga Umum Bâgiyân Lu-ghâllu (sami sareng SLTP) taon 1950, asmana ètolès "Totong Machmud". Ḍâri carètana èbhuna, nalèkana salèrana ghi' bhâji' bâḍâ kalowarga Sondhâ, tatangghâna sè segghut ngèndhung tor ngembhân sambi adhâbu, "... tong! ...otong!" Èbhuna sè mèreng akadhi monyèna "totong". Sajjhek ka'rowa, anapah èbhuna ngolok kalabân "Totong". Asma kasebbhut ètarèma sareng kalowargana, ca-kancana saèngghâ asma lanjhângnga kasebbhut pas  aobâ dhâddhi "Abdullah Totong Mahmud", sè èsingkat dhâddhi "A.T. Mahmud". 

 Massa sakolaan 
Mahmud maso' Sakolaan Rakyat (SR) nalèkana bâḍâ è 9 llir. Sataon saamponna, nalèkana aomor 7 taon, selèrana èalle ka Hollandsch-Inlandsche School (HIS) 24 llir. Bâḍâ bânnya' ènga'an sè ta' bisa èloppaè ḍâ' ghuru HIS sè ampon ngajher musik, khusussa maos notasi nomer. Carana ghuru ngajher cè' lèburre. Ghuru kasebbhut ngennalaghi urutan nada do renḍâ sampè' do tèngghi kalabân ca'-oca' do-dol-ga-rut-e-nak-ni-an. Pas, urutan nada ènyanyèaghi kabhelikânna, ḍâri naḍa tèngghi toron ka naḍa sè rènḍâ kalabân ngangghuy oca' sè loco e-nak-ni-an-do-dil-ga-rut. Saamponna morèḍ ampon ngartè ongghâ toronna urutan naḍa kalabân saè, lèbât latèan kalabân ca'-oca', ghuru kasebbhut aghântè'è ca'-oca' kalabân notasi.Aditya Eka PrawiraYuslianson. "Google Doodle Kenang AT Mahmud, Pencipta Lagu Legenda yang Abadi di Hati Anak Indonesia". Liputan 6. 2024-10-03. Aksès 2026-01-12.

Saamponna ka'rowa, èparèngè latèan maos notasi nomer, akadhi anyanyèaghi câm-macâmma jarak naḍa (interval), bentu' sareng nilai not. Saamponna ka'rowa pas bâgiyân morèḍ èparèngè nyanyèan anyar kalabân lengkap kaangghuy èajhâri. Cara ajhâr nyanyè kalabân panèka cè sennengnga.

 Sombher